১১ ব্যবসায়ীর কাছে অবৈধ স্বর্ণের মজুদ ১০০ টন! | প্রথম পাতা | Jugantor
শুক্রবার, ২১ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
সুস্থ থাকুন (১০ জুন, ২০১৭)প্রকৃতি ও জীবন (১০ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
সিরাজগঞ্জের চৌহলী উপজেলা রক্ষা বাঁধের মিয়াপাড়ায় ৩৫ মিটার এলাকায় ধস, আতঙ্কে এলাকাবাসী
হোম
প্রথম পাতা
তোহুর আহমদ    |
প্রকাশ : ১০ জুন, ২০১৭ ০০:০০:০০ | অাপডেট: ১০ জুন, ২০১৭ ০১:৫৪:৫৮
প্রিন্টঅঅ-অ+
১১ ব্যবসায়ীর কাছে অবৈধ স্বর্ণের মজুদ ১০০ টন!
যার মূল্য প্রায় ৪৫ হাজার কোটি টাকা * পুরোটাই আনা হয়েছে চোরাইপথে * সবুজ সংকেত পেলেই অভিযান
শীর্ষ ১১ জন স্বর্ণ ব্যবসায়ীর কাছেই রয়েছে ১০০ টনেরও বেশি স্বর্ণ। যা ‘বার’ আকারে মজুদ আছে। এর বেশির ভাগ স্বর্ণ ২৪ ক্যারেটের। কিন্তু প্রায় ৪৫ হাজার কোটি টাকা মূল্যের এই বিপুল পরিমাণ স্বর্ণের কোনো বৈধ কাগজপত্র নেই। অর্থাৎ অবৈধ। ইতিমধ্যে এসব স্বর্ণের সন্ধান পেয়ে গেছে শুল্ক গোয়েন্দা ও তদন্ত অধিদফতর। সরকারের উচ্চ পর্যায়ের সবুজ সংকেত পাওয়ার পর দ্রুত এসব অবৈধ স্বর্ণ জব্দ করে সংশ্লিষ্ট প্রতিষ্ঠানের বিরুদ্ধে আইনানুগ ব্যবস্থা নেয়া হবে। সংশ্লিষ্ট নির্ভরযোগ্য সূত্রে এ তথ্য জানা গেছে।
এদিকে ইতিমধ্যে আপন জুয়েলার্সের সাড়ে ১৫ মণ অবৈধ স্বর্ণ জব্দ করে মামলা করেছে শুল্ক গোয়েন্দা। প্রতিষ্ঠানটির মালিক দিলদার আহমেদ সেলিম নিজেকে রক্ষা করতে প্রভাবশালী বিভিন্ন পর্যায়ে দৌড়ঝাঁপ অব্যাহত রেখেছেন। এ সুযোগে সম্প্রতি কয়েকজন হাইপ্রোফাইল ব্যক্তি তার কাছ থেকে মোটা অংকের অর্থ হাতিয়ে নিয়েছেন। এ সংক্রান্ত তথ্য-উপাত্ত ফাঁস হয়ে যাওয়ায় তারাও বিপাকে আছেন।
জানা গেছে, আপন জুয়েলার্সের স্বর্ণের সন্ধান করতে গিয়ে শুল্ক গোয়েন্দার কর্মকর্তারা আরও ১১ জন শীর্ষ স্বর্ণ ব্যবসায়ীর কাছে থাকা বিপুল পরিমাণ অবৈধ স্বর্ণের খোঁজ পায়। এ ব্যাপারে আপন জুয়েলার্সের পক্ষ থেকে তথ্য দিয়ে সহায়তা করা হয়। আপন কর্তৃপক্ষ জানায়, এ রকম স্বর্ণ শুধু আমাদের কাছে নয়, আরও অনেকের কাছে আছে। এরপর শুল্ক গোয়েন্দার কয়েকটি টিম অনুসন্ধান চালিয়ে চাঞ্চল্যকর এসব তথ্য সম্পর্কে নিশ্চিত হয়। বিপুল পরিমাণ স্বর্ণের মজুদ কোথায় রয়েছে ইতিমধ্যে তাও চিহ্নিত করা হয়েছে। সূত্রটি জানায়, এসব স্বর্ণের পুরোটাই শুল্ক ফাঁকি দিয়ে চোরাচালানের মাধ্যমে আনা হয়েছে। তবে শুধু স্বর্ণ মজুদ নয়, এসব ব্যবসায়ীর আয়কর ফাইল ও ব্যাংক হিসাবেও বড় ধরনের গরমিল পাওয়া গেছে। শুল্ক গোয়েন্দ ও তদন্ত অধিদফতর সূত্র জানায়, ইতিমধ্যে বাংলাদেশ ব্যাংকের ফাইন্যান্সিয়াল ইন্টিগ্রিটি ও ইন্টেলিজেন্স ইউনিট থেকে শীর্ষস্থানীয় ১১ স্বর্ণ ব্যবসায়ীর ব্যাংকিং লেনদেন সংক্রান্ত তথ্য প্রতিবেদন আকারে পাঠানো হয়েছে শুল্ক গোয়েন্দার কাছে। অবৈধ স্বর্ণের মজুদ ও বিপুল পরিমাণ সন্দেহজনক ব্যাংকিং লেনদেনের প্রকাশিত হওয়ার ভয়ে প্রতাপশালী হিসেবে পরিচিত স্বর্ণ মাফিয়াদের অনেকেই এখন থলের বিড়াল বেরিয়ে পড়ার ভয়ে আতংকিত।
সূত্র জানায়, পূর্ব ঘোষণা অনুযায়ী রোববার থেকে জুয়েলারি সমিতির অনির্দিষ্টকালের ধর্মঘট শুরু হওয়ার কথা থাকলেও ইতিমধ্যে বিষয়টি আগেভাগে দফারফা করতে মহলবিশেষ তৎপরতা শুরু করেছে। তারা ধর্মঘটে যাওয়ার আগেই বিষয়টির একটি সম্মানজনক সুরাহা করার চেষ্টা করছেন। এ নিয়ে ধর্মঘট চলাকালে কাল রোববার বৈঠক হওয়ার কথা রয়েছে। তবে শেষ খবর পাওয়া পর্যন্ত জানা গেছে, শুল্ক গোয়েন্দা আরও হার্ডলাইনে অবস্থান নিয়েছে। তাই শেষ পর্যন্ত কী হবে তা এখন দেখার বিষয়।
এ প্রসঙ্গে জানতে চাইলে বাংলাদেশ দোকান মালিক সমিতির সভাপতি হেলাল উদ্দিন উভয় পক্ষের মধ্যে মধ্যস্থতা করার বিষয়টি স্বীকার করে যুগান্তরকে বলেন, তিনি এনবিআর চেয়ারম্যান ও শুল্ক গোয়েন্দার মহাপরিচালকসহ সংশ্লিষ্ট উচ্চপদস্থ কর্মকর্তাদের সঙ্গে কয়েক দফায় কথা বলেছেন। তিনি মনে করেন, এভাবে ধর্মঘট ডাকা কোনো সমাধান নয়। আলোচনার মাধ্যমে সংকটের সমাধান হতে পারে। তিনি সে চেষ্টাই করে যাচ্ছেন।
আপনের মুুশকিল আসান মিশন : সূত্র জানায়, শীর্ষস্থানীয় স্বর্ণালঙ্কার ব্যবসায়ী প্রতিষ্ঠান আপন জুয়েলার্স একের পর এক অভিযান ও মামলায় এখন ধরাশায়ী। প্রতিষ্ঠানটি যে কোনো মূল্যে এ ‘বিপদ’ থেকে মুক্তি পেতে মরিয়া। মুশকিল আসানের সম্ভাব্য পথ খুঁজতে প্রভাবশালী রাজনৈতিক নেতা, ঊর্ধ্বতন গোয়েন্দা কর্মকর্তা এমনকি আদালত সংশ্লিষ্ট একাধিক প্রভাবশালীর সঙ্গে বহুমুখী যোগাযোগ তৎপরতা চলছে। আপন জুয়েলার্সের গতিবিধির ওপর নিবিড়ভাবে নজরদারি করছেন এমন একজন উচ্চপদস্থ গোয়েন্দা কর্মকর্তা যুগান্তরকে বলেন, ‘পেছন দরজা’ দিয়ে নিজেদের বাঁচাতে আপন জুয়েলার্সের মালিকপক্ষ প্রভাবশালী মহলে ইতিমধ্যে শত কোটি টাকা বিনিয়োগ করেছে। যখন যে টাকা চাইছে তাকেই মোটা অংকের বকশিশ দিচ্ছেন তারা। তিনি জানান, গত সপ্তাহে একটি বিশেষ সংস্থার মহাপরিচালক পরিচয়ে এক ব্যক্তি আপন জুয়েলার্সের মালিক দিলদার আহমেদ সেলিমকে ফোন করেন। তিনি মাত্র তিন দিনের মধ্যে আপন জুয়েলার্সের সব স্বর্ণ ফেরতসহ বিষয়টি ‘মিটমাট’ করে দেয়ার আশ্বাস দেন। এমন প্রতিশ্রুতি পেয়ে দিলদার আহমেদ সেলিম খুশি হয়ে তার কাছে মোটা অংকের ঈদ খরচ পাঠান। পরে অবশ্য তিনি জানতে পারেন ফোনটি ছিল ভুয়া। তিনি প্রতারণার শিকার হয়েছেন। ঘটনাচক্রে বিষয়টি ওই বিশেষ সংস্থার মহাপরিচালকের কানেও যায়। বিষয়টি আমলে নিয়ে তিনি ঘটনার অনুসন্ধান শুরু করেন। একপর্যায়ে গত বুধবার অর্থ হতিয়ে নেয়া ওই প্রতারককে আটক করা হয়। তবে কৌশলগত কারণে আটকের বিষয়টি এখনই প্রকাশ করা হচ্ছে না।
এদিকে শুধু আইনশৃঙ্খলা বাহিনীর উচ্চপদস্থ কর্মকর্তাই নয়, আপন জুয়েলার্সের মালিক দিলদার আহমেদ মুশকিল আসানের উপায় খুঁজতে আদালতপাড়াতেও দিনরাত ঘুরছেন। উচ্চ আদালতের এক সরকারি কৌঁসুলিকে তিনি তিন কোটি টাকা দেন। তবে সেখানেও তিনি সফল হননি। সর্বশেষ আপন জুয়েলার্সের পক্ষ থেকে শুল্ক গোয়েন্দার কর্মকর্তাদের ম্যানেজ করতে মাঠে নামেন বেশ কয়েকজন প্রভাবশালী।
আপন জুয়েলার্সের পক্ষে প্রভাবশালী মহলের তদ্বির প্রসঙ্গে জানতে চাইলে শুল্ক গোয়েন্দা ও তদন্ত অধিদফতরের মহাপরিচালক ড. মইনুল খান বলেন, এ মুহূর্তে বাংলাদেশে হাতেগোনা যে কয়টি প্রতিষ্ঠান পেশাদারিত্বের সর্বোচ্চ স্তরে থেকে কাজ করছে, শুল্ক গোয়েন্দা তার একটি। এখানে অস্বচ্ছতা বা ‘ম্যানেজ’ শব্দের কোনো স্থান নেই। তিনি দাবি করেন, তাকে কিংবা তার দফতরকে কেউ ম্যানেজ করতে পারবে না। আইন তার নিজস্ব গতিতে চলবে। উচ্চপর্যায় থেকে এমন নির্দেশনা বহাল আছে।
নীতি বাস্তবায়নে জটিলতা : জানা গেছে, স্বর্ণ ব্যবসায়ীরা এখন মূলত দুটি দাবি দাওয়া নিয়ে মাঠে নেমেছেন। এর একটি হল বৈধ পথে স্বর্ণ আমদানির সুযোগ। আরেকটি অপ্রদর্শিত স্বর্ণের বৈধতা।
সূত্র বলছে, এ দুটি দাবির মধ্যে স্বর্ণ আমদানির বৈধ পথ খুঁজতে ইতিমধ্যে বাংলাদেশ ব্যাংককে চিঠি দেয়া হয়েছে। ঈদের পর বাংলাদেশ ব্যাংক এ নিয়ে কাজ শুরু করবে। তবে অপ্রদর্শিত স্বর্ণের বৈধতার প্রক্রিয়াটি অত্যন্ত জটিল। কারণ এখানে শুধু ট্যাক্স ফাঁকি নয়, ফৌজদারি অপরাধ সংঘটিত হয়। কালো টাকা সাদা করার মতো অপ্রদর্শিত স্বর্ণ বৈধ করার সুযোগ নেই। তবে এমন জটিল সমস্যার সমাধান খুঁজতে সরকারের নীতি-নির্ধারণী মহলে ইতিমধ্যে আলোচনা শুরু হয়েছে। প্রাথমিকভাবে প্রতিভরি অপ্রদর্শিত স্বর্ণের ওপর তিন হাজার টাকা ট্যাক্স ও চোরাচালানের অপরাধে মোটা অংকের জরিমানা আদায়ের কথা ভাবা হচ্ছে। তবে বিষয়টি স্বর্ণ ব্যবসায়ীদের সঙ্গে আলোচনার মাধ্যমে চূড়ান্ত করা হবে জানা গেছে। একই সঙ্গে বাংলাদেশ ব্যাংকের মাধ্যমে নিয়মিত স্বর্ণের নিলাম অনুষ্ঠানের আয়োজন করা হবে। এতে দেশে বৈধ স্বর্ণ ব্যবসার পথ অনেকটাই সহজ হয়ে আসবে।
প্রসঙ্গত, আপন জুয়েলার্সের মালিক দিলদার আহমেদ সেলিমের ছেলে ধর্ষণ মামলায় আসামি হওয়ার পর প্রতিষ্ঠানটির অন্দরমহলের একের পর এক চাঞ্চল্যকর তথ্য বেরিয়ে আসে। বনানীর রেইনট্রি হোটেলে ২৮ এপ্রিল দুই বিশ্ববিদ্যালয় ছাত্রী ধর্ষণের শিকার হন। ইতিমধ্যে এ ঘটনায় আপন জুয়েলার্সের মালিকের ছেলেসহ ৫ জন গ্রেফতার হয়েছেন। তারা সবাই কারাগারে আছেন। বৃহস্পতিবার আদালতে অভিযোগপত্রও দাখিল করা হয়েছে।

শীর্ষ খবর
সর্বশেষ খবর
জাতীয়
ইউএনও গ্রেফতারের ঘটনায় প্রধানমন্ত্রী বিস্মিত প্রশাসনে তোলপাড়
৫৭ ধারা সম্পূর্ণ প্রত্যাহার করুন
আন্তর্জাতিক
আল-আকসায় ৫০ বছরের কম বয়সীদের প্রবেশে নিষেধাজ্ঞা
সৌদি রাজপ্রাসাদে সেই রাতে যা ঘটেছিল
রাজনীতি
প্রয়োজনে সংবিধান পরিবর্তন করতে হবে: ফখরুল
আ’লীগের স্থানীয় সরকার নির্বাচন মনোনয়ন বোর্ডের সভা শুক্রবার
খেলা
বেফাঁস মন্তব্যে নতুন বিতর্কে অশ্বিন
ভারত-ইংল্যান্ড ফাইনাল
প্রেমিকাকে গণধর্ষণের ঘটনায় মেম্বারপুত্র আটক
অভাবের কারণে ওষুধ কিনতে না পারায় গৃহবধূর আত্মহত্যা
পটকাকে গ্রেনেড মনে করে নির্বিচার গুলি ভারতীয় সেনাদের, কাশ্মীরি নিহত
দপ্তরির সঙ্গে সম্পর্কে স্কুলছাত্রী অন্তঃসত্ত্বা, অতঃপর...
৫০ কেজি গাঁজাসহ মাদক ব্যবসায়ী আটক
সিরাজগঞ্জের চৌহলী উপজেলা রক্ষা বাঁধের মিয়াপাড়ায় ৩৫ মিটার এলাকায় ধস, আতঙ্কে এলাকাবাসী
পাওনা টাকা চাওয়ায় যুবককে প্রকাশ্যে নির্যাতন
প্রেমিককে পিটুনি দেয়ায় স্ত্রীর আত্মহত্যা
কুমিল্লা বিশ্ববিদ্যালয়ে সাপ আতংক
কবিরাজের নির্দেশে লাশ ফেরত দিল কুমির!
প্রথম পাতা বিভাগের অারও খবর
ঘরে মা ও তিন সন্তানের লাশ
শাবাশ বাংলাদেশ
তিন বাঙালি কন্যার অভূতপূর্ব জয়
১১ ব্যবসায়ীর কাছে অবৈধ স্বর্ণের মজুদ ১০০ টন!
ফের সরকার গঠন করছে কনজারভেটিভ পার্টি
কচুপাতার মতো আত্মায় মাগফিরাত জুটবে না
আরও একাধিক মামলায় ফেঁসে যাচ্ছে আপন জুয়েলার্স
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
প্রকৃতি ও জীবন
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
প্রেমিকাকে গণধর্ষণের ঘটনায় মেম্বারপুত্র আটক        পটকাকে গ্রেনেড মনে করে নির্বিচার গুলি ভারতীয় সেনাদের, কাশ্মীরি নিহত        প্রেমিককে পিটুনি দেয়ায় স্ত্রীর আত্মহত্যা        আ'লীগ নেতারা হেলিকপ্টার চড়ছে, আমরা কাঠগড়ায় দাঁড়িয়ে থাকছি        নারীর পায়ের নিচে গোখরার স্তুপ